Mõtlesin küll sõna võtta oma sünnilinna kaubandusvõrgu omapärade teemal, aga olgu, halastame neile selleks korraks. Ebaõnn aga seisnes minu (tõenäoliselt vanadusest) töntsiks jäänud reaktsioonis. Astun mina nimelt pärast kodus veedetud töist nädalavahetust raudteejaama poole, ja näen: alevi vahelt tuleb üle sordijaama katsepõllu raudtee poole rebane! Keset päist päeva, nigu oleks korraks poes käinud...  Kaamera tuli  mulle meelde alles siis, kui loom oli juba jalgrattatee peal. Taskust kättekohmitsemise ja sisselülitamisega läks hinnalisi sekundeid. Sel ajal, kui päästik oma tööd tegi, jõudsin veel näha elukat raudteetammil ülbelt üle õla tagasi vaatamas, aga kui klõps ära käis, oli tamm tühi mis tühi :(  Juuresoleval pildil siis Tartu-Tallinna raudtee. Kaadri keskel oli sekund tagasi rebane...